**NÁVOD**

**na údržbu a ošetrovanie parochní a príčeskov z ľudských vlasov**

Zakúpili ste si luxusný výrobok jedinečnej kvality od renomovaných spoločností, ktorým patria popredné miesta na svetovom trhu.

Výrobok je vyrobený zo špeciálne upravených ľudských vlasov.

Každodenná starostlivosť spočíva v tom, že výrobok uložíte na suchom mieste a prečešete kefou. Parochňu odporúčame natiahnuť na polystyrénovú hlavu, čím výrobca garantuje udržanie požadovaného tvaru. Príčesky je vhodné uskladňovať vo vodorovnej, alebo zvislej polohe.

**U parochní a príčeskov, najmä u dlhších, dochádza postupne k rozstrapkaniu /krepovateniu/ končekov, čo je zapríčinené otieraním vlasov o odev.**

**Výrobok ošetríte tak, že ho najprv dôkladne vyčešte, ale nie trhavými pohybmi. Po rozčesaní výrobok umyte špeciálnym šampónom a ošetrite balzamom a kondicionérom. Tento stav je u výrobkov tohto druhu bežným, sprievodným javom používania a opotrebovania, nakoľko životnosť týchto výrobkov je približne jeden rok pri každodennom nosení, čo však závisí od starostlivosti o parochňu, alebo príčesok. Skrepovatené končeky odporúčame dať podstrihnúť u kaderníčky.**

Umývanie parochne, alebo príčesku odporúčame len vtedy, ak je výrobok mecha-

nicky znečistený zmoknutím, alebo zaprášením. Umývať odporúčame špeciálnym šampónom, balzamom a kondicionérom, pričom musí byť parochňa nasadená na polystyrénovej hlave! Vždy však odporúčame nechať výrobok odborne upraviť a ošetriť v našej predajni za poplatok. Pod parochňu (na Vašu hlavu) vždy aplikujte špeciálnu sieťku, ktorá zabraňuje zošmyknutiu, prepoteniu a prevliekaniu vlasov.

Vzhľad parochne a príčesku závisí od starostlivosti, ktorú budete pri ošetrovaní venovať tomuto výrobku.

Odporúčame, aby ste si pre výkon predpísaného ošetrovania výrobku, zakúpili polystyrénovú hlavu a na nej vykonávali umývanie parochne a špeciálnu kefu.

U parochní a príčeskov dochádza k prirodzenému odpadu a vyčesávaniu vlasov, čo

nie je výrobnou vadou!

**Vyvarujte sa:**

Natáčania na várové nátačky a kulmovania nad 180°C. Farbenie zverte do rúk odborníka (parochniara) prostredníctvom našej predajne. Vlasy neodporúčame v žiadnom prípade strihať, melírovať a odfarbovať po domácky, ani prostredníctvom žiadneho kaderníka. Takýto zásah sa považuje za zásah do výrobku a nemôže Vám byť uznaná prípadná reklamácia. Výrobok môžete ondulovať klasickým spôsobom, alebo fúkaním.

**Ďalej výrobok nevystavujte extrémnym teplotám, najmä pri práci v kuchyni a pod.**

**Nečešte výrobok trhavými pohybmi, najmä nie v mokrom stave, čím by mohlo dôjsť k narušeniu uchytenia triasní a montúry.**

**Výrobok natiahnutý na polystyrénovej hlave v kúpely v žiadnom prípade neprepierajte, ale len plákajte a potom otraste a nechajte odležať niekoľko minút.**

**UPOZORŇUJEME, že reklamácie z titulu nesprávneho používania, manipulácie a ošetrovania inými, ako doporučenými prípravkami, nemôžu byť uznané a za tieto nezodpovedáme. Predmetom reklamácie môžu byť len prípadné výrobné vady.**

Predajca/dovozca: Parochňové štúdio REGINA, s.r.o., IČO: 45251959, DIČ: 2022918964

Dovozca a distribútor v SR: Peter Šenk-REGINA, Bratislava, ČŽR:103-15329, IČO: 36917885, DIČ: 1020147590

Odborné posudky vykonáva firma:: Vlasové štúdio LUBO s.r.o., IČO: 45284041

Záručný a pozáručný servis vykonáva firma: Vlasová štúdio LUBO, s.r.o. – Kontakt na objednanie: 0905 331 489